АҞӘА, нанҳәа 3– Sputnik. Ԥхынгәы 27 рзы Шәача ақалақь ааҩык ауааԥсыра амца иалаблит. Аҭыԥ еиҳа иҭҵааны иангәарҭа ашьҭахь ирбеит аҽа ҩ-ԥсыбаҩк. Абри атәы аанацҳауеит РИА Новости.
"Ԥхынгәы 27 рзы Шәача ақалақь ааҩык ауааԥсыра амца иалаблит. Аҭыԥ еиҳа иҭҵааны иангәарҭа ашьҭахь ирбеит аҽа ҩ-ԥсыбаҩк. Иааидкыланы зынӡа 10-ҩык ауааԥсыра ҭахеит", — ҳәа аҳәоит адырраҭараҿы.
Иҭахаз рыда ахәышәтәырҭахь инаган хҩык ауааԥсыра. Иҭахаз зегьы СНГ-атәылақәа ируааԥсыроуп.
"Иблыз ахыбра хаԥышәала иргылан. Акаҳуажәырҭа адагьы аԥшәма аԥсшьаҩцәа зыҩнеиҵоз аҿахыб аман", — ҳәа азгәаҭоуп адырраҭараҿы.
Иҭахаз рыԥсыбаҩқәа агенетикатә експертиза иахрыжьуеит рхаҭарақәа рышьақәыргыларазы.
Ахҭыс аганахь ала ашьаус хацыркуп, Урыстәылатәи Афедерациа Ашьаустә закәанеидкыла ахәҭаҷ 238 ахәҭа 3 инақәыршәаны.